برزیلیادا لئیسان یاغیش‌لارین سبب اولدوغو سئل و تورپاق سوروشمه‌لری نتیجه‌سینده حیاتینی ایتیرن‌لرین سایی 44-ا یوکسلیب.
بولگه اینکیشاف ناظیری دانیل فریرا توریزم و ساغلیق ناظیرلری ایله اؤلکه‌نین دوغوسونداکی پرنامبوکو ایالتینده گوجلو یاغیش‌لارین فلاکت‌لره سبب اولدوغو بؤلگه‌نی هلیکوپترله تدقیق ائتدیک‌دن سونرا ایالتین پایتاختی رسیف-ده مطبوعات کنفرانسی کئچیریب.
دانیل فریرا لئیسان یاغیش‌لارین یاراتدیغی فلاکت‌لره دقت چکه‌رک "حاضیرکی معلوماتا گؤره، 44 نفرین حیاتینی ایتیردیگی، 25 نفرین یارالاندیغی، 56 نفرین ایتکین دوشدوگو معین ائدیلیب" دئییب.
تخمینن 4500 نفرین تخلیه ائدیلدیگینی ایفاده ائدن دانیل فریرا یاخین گونلرده گوجلو یاغیش‌لارین گؤزله‌نیلدیگینی و گؤرولن تدبیرلرین داوام ائتدیریلمه‌سی‌نین واجیب‌لیگینی وورغولاییب.
